Domno sacrosancto eclesia sancti Petri Cluniensi, que domnus Emardus abba ad regendum tenet, ego Landetrudis, femina, coitavi de Dei misericordia vel de eterna retribucione; pro remedium anima fratri meo Eldevero et mea, vel parentum nostrorum, cedo ad ipsa eclesia jam dicta vel ad actores ipsi loci res meas qui sunt sitas in pago Matisconense, in agro Tisiacense, in villas nuncupantes; in primis in Tisiaco villa, curtilis cum mansis, et vineis, pratis, silvis, pomis, pascuis, cum edificiis, aquis aquarumque decursibus, quantum visa sum habere, quesitum et at inquirendum, totum at integrum; in ea tenore, dum modo vivi, usum et fructum abeo, et per singulos annos, festivitate sancti Petri, III calendas gunii, quatuor denarios persolvam, et pos meo dicesso ad ipsa eclesia jam dicta vel ad actores ipsi loci perveniat, ad faciendo post unc diem quiquit voluerint. Sic quis contradicere voluerit, Deum ofendat et sanctis ejus, sicut Datan et Abiron fecerunt, et a lege mundana X libras de auro componat, et ec facta firma permaneat, cum istibulacione subnixa. Actum Cluniaco monasterio. S. Landetruda, qui fieri et firmare rogavit. S. Dominico. S. Etral. S. Eldeuvor. S. Natalo. S. Tetbert. S. Poncione. Teotgerius rogatus scripsit, datavit die dominico, kalendas aprilis, anno XVII regnante Ludovico rege.